REFERENDUM 2023

Hlasovací preukaz

Volič, ktorý má trvalý pobyt na území Slovenskej republiky a v deň konania referenda nebude môcť hlasovať v mieste svojho trvalého pobytu vo volebnom okrsku, v ktorého zozname voličov je zapísaný, môže požiadať obec svojho trvalého pobytu o vydanie hlasovacieho preukazu. Obec na základe žiadosti voličovi vydá hlasovací preukaz a zo zoznamu voličov ho vyčiarkne s poznámkou o vydaní hlasovacieho preukazu. Hlasovací preukaz oprávňuje na zápis do zoznamu voličov v ktoromkoľvek volebnom okrsku.

Volič môže požiadať o vydanie hlasovacieho preukazu pre hlasovanie v REFERENDE 2023:

* **OSOBNE** **v úradných hodinách mestskej časti, najneskôr 20. 1. 2023 do 12:00 h**. na Miestnom úrad mestskej časti Bratislava-Čunovo, Hraničiarska 144/22, Bratislava.
* **v LISTINNEJ FORME** tak, aby žiadosť o vydanie hlasovacieho preukazu bola doručená mestskej časti najneskôr 2. 1. 2023 na adresu Miestny úrad mestskej časti Bratislava-Čunovo, Hraničiarska 144/22, 851 10 Bratislava.
* **ELEKTRONICKY** na mailovej adrese banova@mc-cunovo.sk tak, aby žiadosť o vydanie hlasovacieho preukazu bola doručená najneskôr 2. 1. 2023.

**Žiadosť musí obsahovať údaje o voličovi -** meno a priezvisko, rodné číslo, štátnu príslušnosť, adresu trvalého pobytu (obec, ulica, číslo domu), korešpondenčnú adresu, na ktorú mestská časť doručí hlasovací preukaz.

* **PROSTREDNÍCTVOM osoby splnomocnenej žiadateľom** možno požiadať o vydanie hlasovacieho preukazu v úradných hodinách najneskôr 20. 1. 2023 do 12:00 h. na adrese Miestny úrad mestskej časti Bratislava-Čunovo, Hraničiarska 144/22, 85110 Bratislava .

**Žiadosť musí obsahovať údaje o voličovi** - meno a priezvisko, rodné číslo, štátnu príslušnosť, adresu trvalého pobytu (obec, ulica, číslo domu).

 Mestská časť zašle hlasovací preukaz voličovi doporučenou zásielkou „Do vlastných rúk“ na adresu trvalého pobytu, ak v žiadosti neuvedie inú korešpondenčnú adresu, najneskôr 3 pracovné dni od doručenia žiadosti. Ak volič v písomnej žiadosti alebo elektronickej žiadosti uvedie, že hlasovací preukaz prevezme iná osoba, musí v žiadosti uviesť jej meno, priezvisko a číslo občianskeho preukazu. Táto osoba je povinná prevzatie hlasovacieho preukazu potvrdiť svojím podpisom.